രണ്ട് കിലോ കഞ്ചാവുമായി അസാം സ്വദേശി പിടിയില് ആലുവ: രണ്ട് കിലോ കഞ്ചാവുമായി അസാം സ്വദേശി ബിനാനിപുരത്ത് എക്സൈസിന്റെ പിടിയിലായി. അസാം സോനിറ്റ്പൂര് ജില്ലയിലെ ബിസ്ക്കൂട്ട് സ്വദേശി അസിക്കുള് ഇസ്ലാമി 21 നെയാണ് എക്സൈസ് സര്ക്കിള് ഇന്സ്പെക്ടര് കെ.ഡി. സതീശന്റെ നേതൃത്വത്തില് അറസ്റ്റ് ചെയ്തത്. വില്പ്പനയ്ക്കായി അസാമില് നിന്ന് തിങ്കളാഴ്ച്ച കൊണ്ടുവന്നതാണ് കഞ്ചാവെന്ന് പ്രതി എക്സൈസിനോട് പറഞ്ഞു. അങ്കമാലി, ആലുവ, മുപ്പത്തടം, വരാപ്പുഴ ഭാഗങ്ങളില് ഇതര സംസ്ഥാന തൊഴിലാളികള്ക്കിടയിലും വിദ്യാര്ത്ഥികള്ക്കിടയിലും വ്യാപകമായി മയക്കുമരുന്ന് കച്ചവടം നടക്കുന്നതായി ലഭിച്ച വിവരത്തിന്റെ അടിസ്ഥാനത്തില് നടത്തിയ അന്വേഷണത്തിലാണ് ഇയാള് പിടിയിലായത്. കെട്ടിട നിര്മ്മാണ തൊഴിലാളിയെന്ന വ്യാജേന മുപ്പത്തടത്ത് വാടകയ്ക്ക് താമസിക്കുകയായിരുന്നു പ്രതി. പ്രതിയെ വരാപ്പുഴ എക്സൈസ് സംഘത്തിന് കൈമാറി. പ്രിവന്റീവ് ഓഫീസര് പി.കെ. ഗോപി, സ്റ്റേറ്റ് എക്സൈസ് സ്ക്വാഡ് അംഗങ്ങളായ സിവില് എക്സൈസ് ഓഫീസര് എം.എം. അരുണ്കുമാര്, പി.എസ്. ബസന്ത് കുമാര്, സജോ വര്ഗീസ്, വനിത സിവില് എക്സൈസ് ഓഫീസര് തസ്സിയ, ഡ്രൈവര് ബിജു പോള് എന്നിവരും അന്വേഷണ സംഘത്തിലുണ്ടായിരുന്നു.